Col·lectius obligats a la presentació telemàtica i declaracions exonerades
L'Ordre VEH/85/2017, d'11 de maig, per la qual s'estableix l'obligació de l'ús dels mitjans electrònics en les presentacions i pagament de diverses autoliquidacions per a determinats obligats tributaris (DOGC 7370 de 16.05.207), estableix que a partir de l'1 de juny de 2017, la presentació de determinades autoliquidacions a través de mitjans electrònics de determinades autoliquidacions tindrà caràcter obligatori per als obligats tributaris següents:
- les entitats sense personalitat jurídica;
- les persones que representin un contribuent que estigui obligat a la presentació i pagament electrònic;
- els intermediaris fiscals que presentin autoliquidacions per compte d'altri o de tercers,
- i les persones o entitats que, d'acord amb el que preveu l'article 92 de la Llei 58/2003, de 17 de desembre, general tributària, tinguin la condició de col·laboradors socials en l'aplicació dels tributs i compleixin els requisits i les condicions que estableixi la normativa vigent.
Aquests col·lectius han de presentar telemàticament de manera obligatòria les autoliquidacions següents:
a) impost sobre transmissions patrimonials i actes jurídics documentats (models 600 i 620);
b) impost sobre successions i donacions (models 660 i 650, 651, 652 i 653);
c) impost sobre les estades en establiments turístics (models 940 i 950),
i d) tributació sobre el joc (models 040, 042, 043, 044, 045 i 046).
La presentació de les autoliquidacions esmentades s'ha d'efectuar i trametre a través d'aquesta seu electrònica de l'Agència Tributària de Catalunya.
- Queden exonerades de la presentació per mitjans electrònics aquelles declaracions que no es puguin realitzar amb els mitjans tecnològics o programes d'ajuda que l'Agència Tributària de Catalunya posi a disposició dels contribuents.
- Si es produeix alguna interrupció en el funcionament de la seu electrònica de l'Agència Tributària de Catalunya provocada per qualsevol incidència tècnica o del servei telemàtic, se n'informarà a través de la mateixa seu electrònica i igualment s'informarà, si es dona el cas, de l'ampliació de terminis no vençuts.
Obtenció de la diligència de presentació a través de la carpeta de tramitació:
- És immediata l'obtenció de la diligència quan tant la presentació com el pagament s'han realitzat telemàticament.
- Es pot obtenir en el termini de 10-20 dies després de l'ingrés quan l'autoliquidació s'ha presentat telemàticament i s'ha pagat presencialment.
Queden exonerades de la presentació per mitjans electrònics aquelles declaracions que no es puguin realitzar amb els mitjans tecnològics o programes d'ajuda que l'Agència Tributària de Catalunya posi a disposició dels contribuents.
- Quan sigui procedent aplicar la deducció per doble imposició internacional (model 650).
- Quan hi hagi reduccions per habitatge habitual aplicables, per motiu de convivència, a persones majors de 65 anys, amb parentiu de 2n, 3r o 4t grau (model 650).
- Les donacions en què la titularitat del donant sigui usdefruit (model 651).
- Les donacions en què el donant és no resident (model 651).
- Les donacions amb escriptura pública atorgada a l'estranger (model 651).
Nota 21.09.2020: transitòriament estan exonerades les successions produïdes a partir de l'1 de maig de 2020 en què sigui procedent aplicar la reducció per excés de quota prevista en el paràgraf segon de l'article 22.2 de la Llei 29/1987, de 18 de desembre, de l'impost sobre successions i donacions (models 650 i 652).
Es preveu que la darrera setmana d'octubre 2020 ja es podran tramitar telemàticament.
- Model 650/660: Programes d'ajuda del 2015 o anteriors.
- Model 651: Programes d'ajuda del 2015 o anteriors.
- Model 652: Programes d'ajuda del 2015 o anteriors.
- Model 653: Programes d'ajuda del 2015 o anteriors.
Programes d'ajuda 2016 i anteriors: Quan el subjecte passiu no és persona física i, per tant, no està subjecte a l'impost.
- En cas de transmissions i préstecs, quan el transmitent o el prestador és no resident i no disposa de NIE.
- Constitució de societats (nota: sempre que la tramitació telemàtica la faci la pròpia empresa; els intermediaris fiscals no queden exonerats d'aquesta casuística).
- Dissolucions de comunitats hereditàries que no han tingut activitat econòmica.
- En la transmissió de vehicles usats, les autoliquidacions relatives a vehicles no inclosos a l' Ordre que anualment publica el Ministeri d'Hisenda i Administracions Públiques.
Avís (desembre 2019):les embarcacions ja es poden autoliquidar telemàticament amb el formulari web, per tant la transmissió d'embarcacions deixa de ser una operació exonerada.
- Casuística relativa al model 046, de màquines recreatives i d'atzar.
Data d'actualització: 21.09.2020
La diligència de presentació i pagament, que s'ha d'adjuntar al document per poder fer la inscripció al registre corresponent s'obté, a través de la carpeta de tramitació, de manera immediata quan el pagament es fa telemàticament, i al cap de 10-20 dies si el pagament es fa presencialment, sempre que s'hagi presentat telemàticament ( novetat juliol 2019 ).
Si es necessita el justificant abans d'aquest termini, excepcionalment, els col·lectius obligats a la presentació telemàtica podran demanar les etiquetes presencialment a les oficines de l'ATC quan han hagut de fer necessàriament el pagament presencial (com pot ser el cas de comptes mancomunats o solidaris amb més d'una signatura o bé l'entitat financera no és una entitat col·laboradora de l'ATC i l'import és superior als 50.000 € autoritzats en el pagament amb targeta).
Nota (01.02.2019): és possible, en el cas d'herències, fer el pagament telemàtic també a través del compte del difunt, sempre que el compte sigui d'una entitat col·laboradora.
En el cas d'autoliquidacions relatives a operacions no exonerades, que indegudament no es presenten telemàticament i el pagament es fa de manera presencial a càrrec d'un compte del subjecte passiu, cal tenir present que ha de ser aquest mateix subjecte passiu (i no l'intermediari fiscal) qui presenti la declaració a una delegació o oficina territorial de l'Agència Tributària de Catalunya.
Novetat (juliol 2019): en el cas d'autoliquidacions generades amb programa d'ajuda, hi ha també la possibilitat de fer la presentació telemàtica amb posterioritat al pagament presencial, sempre que es realitzi dins els 10 dies posteriors a l'ingrés i que en la presentació s'utilitzi el mateix fitxer que ha generat la carta de pagament.
Important: en pujar el fitxer a la carpeta de tramitació cal comprovar que el número de justificant que figura a la pestanya "Presentacions en curs" sigui el mateix que el de l'autoliquidació pagada presencialment (si no ho és no es pot fer la presentació telemàtica).
La diligència de presentació i pagament s'obté, en aquest cas, dins el termini de 10-20 dies després de l'ingrés.